**Scântei din divin**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În noaptea ce răsare și-n stele care pier

Se vede Luna plină, un splendid giuvaier

Un bec ce luminează pe fruntea obosită

Cu grijă și mâhnire adesea pardosită.

Ridică-o clipă ochii spre bolta cea cerească

Nu te lăsa învins de temerea lumească

Că dincolo de lume și dincolo de moarte

Există o altă viață și nu e prea departe.

Se spune din străbuni, din vechile răstimpuri

Că duhurile noastre din mii și mii de timpuri

Străbat tot Universul și ne șoptesc în gând

Că vii suntem mereu și nu murim nicicând.

Suntem fii ai Luminii și suntem o Creație

Scânteie din divin în orice respirație

Născuți pentru a învăța și pentru a iubi

Cu tot ce e frumos a ne împodobi.

Din noaptea ce răsare, din stelele ce pier

Din galaxii adânci și pline de mister

Se vede o lumină, un astru luminos

E semnul cel mai sfânt, lumina lui Hristos

Care coboară-n suflet, senin și delicat

Cu Dumnezeu s-avem un duh purificat

Să ne-mpăcăm pe veci, să fim nemuritori

Locuitori în Rai, etern moștenitori.